13. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.433/9/238439/Σ.1651 της 24 Νοεμ. 1982/21 Ιαν. 1983 (ΦΕΚ  Β΄ 24) Καθορισμός των Ιατρικών Ειδικοτήτων των Ενόπλων Δυνάμεων. Έχοντας υπόψη: α.Τον Νόμ. 660/77 «περί Υπουργείου Εθνικής Αμύνης κλπ.» (άρθρ.8. παρ. 6β). β.Την υπ’ αριθ. 9/Σ.30/15.10.82 γνωμάτευση της συνεδριάσεως του Συμβουλίου Αρχηγών Γενικών Επιτελείων (ΣΑΓΕ), αποφασίζουμε: «1.Καθορίζουμε τις αναγραφόμενες στους συνημμένους Πίνακες «1» και «2» 56 Ιατρικές Ειδικότητες σαν απαραίτητες για τις Ένοπλες Δυνάμεις. Η ποσοστιαία αναλογία κατανομής των ειδικοτήτων στους Κλάδους των Ενόπλων Δυνάμεων θα καθορίζεται από τα Ανώτατα Συμβούλια τούτων». Η παρ. 1 αντικαταστάθηκε ως άνω από το άρθρ. 1 της Φ.433/137414/Σ.4730/17 Αυγ.-6 Σεπτ. 1990 (ΦΕΚ Β΄ 581) απ. Υπ. Εθν. Άμυνας. Κατά δε το άρθρ. 2 της αποφάσεως αυτής στον πίνακα Α της άνω αποφάσεως προσθέτονται νέες ιατρικές ειδικότητες των Ενόπλων Δυνάμεων. 2.Ιατροί άλλων ειδικοτήτων που ενδέχεται να υπηρετούν στους Κλάδους των Ενόπλων Δυνάμεων θα συνεχίσουν να ασκούν την ειδικότητά τους μέχρι την έξοδό τους από τις τάξεις του Στρατεύματος. 3.Η ικανοποίηση μερικών αναγκών των Νοσηλευτικών Μονάδων ή Ιδρυμάτων σε Ιατρούς άλλων ειδικοτήτων που δεν περιλαμβάνονται στους συνημμένους πίνακες (1 και 2), είναι δυνατόν να γίνεται με προσλήψεις Ιατρών με σύμβαση ιδιωτικού δικαίου. Σε περίπτωση αδυναμίας προσλήψεων η περίθαλψη των ασθενών, θα γίνεται σε ιδιωτικές κλινικές και ιατρεία. 4.Αυτοί που θα προσληφθούν με σύμβαση Ιδιωτικού Δικαίου Ιατροί Ειδικοτήτων που καθορίζονται για πρώτη φορά με την απόφαση αυτή, δύναται να διατηρηθούν μέχρι να καλυφθούν οι ανάγκες των Ενόπλων Δυνάμεων με Στρατιωτικούς Ιατρούς. 5.Η υπ’ αριθ. 2 απόφαση της 6ης/1972 συνεδριάσεως ΣΑΓΕ καταργείται. Σελ.1262,04(γ) Τεύχος 1193-Σελ.22 «6.Όσον αφορά στους Κτηνιάτρους, η διαδικασία επιλογής των υποψηφίων για ειδίκευση, η διάρκεια εκπαιδεύσεως για κάθε ειδικότητα, τα Ιδρύματα όπου οι ειδικότητες θα παρέχονται, το πρόγραμμα ειδικεύσεως, ο τρόπος εξετάσεως για λήψη του τίτλου ειδικότητας και άλλες λεπτομέρειες θα καθορισθούν με διοικητικές διαταγές. 7.Η απονομή του τίτλου ειδικότητας των κτηνιάτρων θα γίνεται με υπουργική απόφαση, ύστερα από εισήγηση της Διευθύνσεως Υγειονομικού του Γενικού Επιτελείου Στρατού». Οι παρ. 6 και 7 προστέθηκαν από την παρ. 1 της Φ.300/29/435857/11 Ιουν.-9 Ιουλ. 1991 (ΦΕΚ Β΄ 497) απ. Υπ. Εθν. Άμυνας. Με την απόφαση επίσης αυτή αντικαταστάθηκε το Β΄ μέρος του παραληφθέντα Πίνακα 2 για τις Κτηνιατρικές Ειδικότητες. 36.Ο.β.13 Υγειονομικό Σώμα 